stanford-oval/wikipedia huggingface dataset:
Bittikarttagrafiikka
Bittikarttagrafiikan käyttö

Bittikarttagrafiikka on yleisin tapa esittää kuvia tietotekniikassa. 
Esimerkiksi tietokoneelle digitoitu (skannattu) valokuva tallennetaan bittikarttagrafiikkana. Bittikarttagrafiikkaa käytetään verkkosivuilla esiintyvien kuvien ja kaavioiden esittämisessä. Kuvankäsittelyohjelmat muokkaavat ensisijaisesti bittikarttagrafiikkaa; vektorigrafiikkaohjelmia ei yleensä kutsuta kuvankäsittelyohjelmiksi.
Bittikarttagrafiikkaa on aiemmin käytetty myös kirjaintyypeissä tekstin esittämiseen, mutta tämän ovat monessa tapauksessa korvanneet vektorigrafiikkaan perustuvat ratkaisut.
Bittikarttakuvat kannattaa tehdä riittävän suureen pikselikokoon, josta voi myöhemmin tehdä pienempiä kopioita esimerkiksi WWW-käyttöä varten. Tiedostokoko bittikarttakuvia käsitellessä onkin usein suuri, ainakin pakkaamattomana.
Yleisesti käytettyjä bittikarttatiedostomuotoja ovat:
Pakkaamattomat: BMP ja TIFF
Häviöllisesti pakattu, valokuville tarkoitettu: JPEG
Häviöttömästi pakattuja, lähinnä piirroksille sopivia ovat PNG ja vanhempi GIF.
Kuvanlaatu

Bittikarttakuvan mahdollistaman kuvanlaadun määrää kaksi suuretta:
pikseliresoluutio eli kuinka monta pikseliä kuvassa on vaaka- ja pystysuunnassa
värisyvyys eli kuinka monta bittiä käytetään värin esittämiseen yhtä pikseliä kohden
Lisäksi mahdollinen häviöllinen kuvanpakkaus vaikuttaa lopputulokseen. (Tarkemmin ottaen häviöllisesti pakattu kuva ei välttämättä ole bittikarttakuva; pakkausdatasta muodostetaan sellainen katselua varten.) Sopivan paperikoko-kuvanlaatusuhteen etsimiseksi voidaan puolestaan laskea pikselitiheyksiä.
Kuvanlaatu > Pikseliresoluutio

Kuvan pikseliresoluutio (yleensä käytetään epäselviä ilmauksia resoluutio, erottelukyky tai koko) ilmaisee pikselien määrän leveys- ja korkeussuunnassa. Sen yhteyteen liitetään joskus myös värisyvyys. Resoluutio kirjoitetaan muotoon leveys × korkeus × syvyys.
Kuvan todellista resoluutiota eli erottelukykyä ei voida parantaa jälkeenpäin. Teknisesti pikseliresoluutiota voidaan kyllä kasvattaa erilaisilla algoritmeilla, mutta tästä on harvoin hyötyä: yksityiskohtia ei tule lisää, vaan kuva vain sumenee tai pikselöityy (”palikoituu”, ”legoilee”). Suuri pikseliresoluutio mahdollistaa kuvan suurentamisen tai pienentämisen, mutta ei takaa terävää kuvaa.
Seuraava kuva esittää pikseliresoluution vaikutusta bittikarttakuvan laatuun. Pikselit ovat piirretty terävärajaisiksi neliöiksi helpottamaan hahmotusta; usein pikselit näytetään pehmeästi toisiinsa sulautuneina.
Kuvanlaatu > Pikselitiheys eli painetun kuvan tarkkuus

Jotta kuva näyttäisi hyvältä paperilla, pikseleitä tulee olla riittävän tiheässä; siten silmä ei erota niitä neliöiksi. Pikseliresoluutioonsa nähden liian suurelle paperille tulostettu bittikarttakuva näyttää epäselvältä. Pikselitiheys määrää kuvan tarkkuuden luonnossa, ja sitä mitataan yksiköllä ppi (pixels per inch, pikseliä tuumalla). Se lasketaan jakamalla pituus pikseleinä pituudella tuumina. Tarkoituksesta riippuen yleensä 72–300 ppi riittää terävään bittikarttagrafiikkaan; kaupallisiin julkaisuihin 150 ppi on minimi ja 300 ppi suositus. Toki myös suunniteltu katsomisetäisyys vaikuttaa.
Toisinaan pikselitiheyttä kutsutaan fyysiseksi resoluutioksi tai vain tarkkuudeksi. Usein siitä käytetään virheellisesti yksikköä dpi (dots per inch, pistettä tuumalla). Yksikköä dpi tulisi kuitenkin käyttää vain tulostimen resoluutiosta, joka on eri asia kuin pikselitiheys ppi.
Kuvanlaatu > Pikseleiden lukumäärä

Digikameroiden mainonnassa käytetään megapikseleitä, bittikarttakuvan kaikkien pikselien lukumäärää. Jos pikselitiheyttä pidetään kuvanlaadun mittarina, niin megapikselit ovat pikseliresoluutioon verrattuna harhaanjohtava tapa ilmaista kuvanlaatua: 10 cm × 13 cm kokoon tulostetun 3 megapikselin kuvan pikselitiheys on 400 ppi, 7 megapikselin kuvan 600 ppi. 7 megapikselin kameran kuva on siis vain 50 % parempi, ei 133 %.
Kuvanlaatu > Värisyvyys

Värisyvyys kertoo, kuinka monta bittiä käytetään värin esittämiseen pikseliä kohden. Nykyään kuvien värisyvyys on lähes aina 24 bpp (bits per pixel) eli kolme tavua pikseliä kohden: yksi tavu jokaiselle RGB-väriavaruuden komponentille. 24 bitillä voidaan esittää 16,7 miljoonaa väriä, jolloin silmä ei erota vierekkäisiä väriarvoja toisistaan. Pelkkä bittimäärä ei kerro kaikkea: esimerkiksi 8 bpp (256-värinen) kuva voi joko olla mustavalkoinen tai sisältää erityisen väripaletin, johon on valittu käytetyt värit. Värisyvyyksistä on enemmän tietoa artikkelissa värisyvyys.
Värisyvyyteen on käytetty muun muassa chunky ja planar (lyhenne sanasta bitplanar) muotoja arvojen järjestämiseen tietokoneen muistissa. Erot on huomioitava muun muassa emulaattoreissa.
Kuvanlaatu > Esimerkkejä

| kuva | pikseliresoluutio ja värisyvyys | pikselitiheyksiä |
| --- | --- | --- |
| valokuva (7 megapikseliä) | 3072 × 2304 × 24 | 13 × 10 cm: 600 ppi A4: 260 ppi (rajattuna täyttämään paperin) |
| valokuva (3 megapikseliä) | 2048 × 1536 × 24 | 13 × 10 cm: 400 ppi A4: 175 ppi (rajattuna täyttämään paperin) |
| 17" näyttö | 1280 × 1024 × 24 | 96 ppi |
| DVD-elokuva (PAL) | 720 × 576 × 24 | 32" progressiivinen laajakuva: leveys 12 ppi, korkeus 32 ppi |
Kuvanlaatu > Yhtälöitä

pikselitiheys = pikseliresoluutio / fyysinen koko
1 tuuma = 2,54 senttimetriä
kuvan koko pakkaamattomana = pikselileveys * pikselikorkeus * (värisyvyys bitteinä / 8)
megapikselien määrä = pikselileveys * pikselikorkeus / 1 000 000
3D-grafiikan rasterointi

3D-grafiikan renderöinnissä rasterointi tarkoittaa jatkuva-geometrisen esityksen (kolmion) muuntamista diskreettiin geometriaan pikselipohjaiselle näyttölaitteelle.
Aiheesta muualla

Kuvia tai muita tiedostoja aiheesta Bittikarttagrafiikka Wikimedia Commonsissa
SK Sigma Olomouc

SK Sigma Olomouc on tšekkiläinen vuonna 1919 perustettu jalkapalloseura. Olomoucin kaupungissa pelaava SK Sigma on perinteinen Tšekin pääsarjaseura, joka pelaa tälläkin hetkellä Synot ligassa. Sigma Olomouc on pelannut nykyisessä pääsarjassa koko sen olemassaolon ajan lukuun ottamatta kausia 2014–2015 ja 2016–2017. SK Sigma on saavuttanut viidesti Tšekin liigan pronssisijan (viimeksi kaudella 2003-2004), sekä sijoittunut kerran toiseksi (1995-1996). Euro-otteluja seuralle on kertynyt 56 kappaletta. Kauden 1991-1992 UEFA Cupissa seura eteni aina neljännesfinaaleihin asti pudottamalla jatkosta mm. hampurilaisen HSV, pudoten kuitenkin jatkosta Real Madridia vastaan. SK Sigma on pudottanut jatkosta eurokentillä myös mm. turkkilaisen Fenerbaçen (1992-1993 UEFA Cup) ja saksalaisen Borussia Dortmundin (2004-2005 Intertoto Cup).
Stadion

Seuran kotistadion on vuonna 1940 avattu Andrův stadion. Stadion on yleisökapasiteetiltaan 12 566 -paikkainen. Andrův stadion on toiminut useaan otteeseen Tšekin jalkapallomaajoukkueen ottelujen pelipaikkana.
Saavutukset

UEFA Cupin neljännesfinaalit 1991-1992
Intertoto Cupin finaalit 2000-2001
Tšekkoslovakian liigan 3.sija 1990-1991 (SK Sigma MŽ Olomouc)
Tšekkoslovakian liigan 3.sija 1991-1992 (SK Sigma MŽ Olomouc)
Tšekin liigan 2.sija 1995-1996 (SK Sigma MŽ Olomouc)
Tšekin liigan 3.sija 1997-1998
Tšekin liigan 3.sija 2000-2001
Tšekin liigan 3.sija 2003-2004
Tšekin Cupin voitto 2012
Tšekin Cupin 2.sija 2012
Managerit

Karel Brückner (1973–77, 1979–80, 1985–87)
Petr Uličný (1986–89, 2.valmentaja)
Karel Brückner (1990–94, 1997–98)
Leoš Kalvoda (2000–01)
Jiří Kotrba (11/2002)
Vlastimil Petržela (3/2007–6/07)
Petr Uličný (heinä. 2004–06)
Martin Pulpit (2007–08)
Zdeněk Psotka (2008–12/2011)
Petr Uličný (12/2011–2012)
Roman Pivarník (2012-)
Aiheesta muualla

Official website
http://www.soccerway.com/teams/czech-republic/sk-sigma-olomouc/
KF Partizani Tirana

KF Partizani Tirana on albanialainen jalkapalloseura, jonka kotikaupunki on maan pääkaupunki Tirana. Vuonna 1946 perustettu seura on yksi Albanian menestyneimmistä, joskin viimeisin sen 17 Albanian mestaruudesta on kaudelta 1992-93. Partizani Tirana on myös ainoa albanialaisjoukkue, joka on yksityisessä omistuksessa.
Saavutukset

Albanian mestaruudet: 17 (1947, 1948, 1949, 1954, 1957, 1958, 1959, 1961, 1963, 1964, 1971, 1979, 1981, 1987, 1993, 2019, 2023)
Albanian cup-mestaruudet: 15 (1948, 1949, 1957, 1958, 1961, 1964, 1966, 1968, 1970, 1973, 1980, 1991, 1993, 1997, 2004)
Albanian supercup-mestaruudet: 2 (1993, 2004)
Aiheesta muualla

Partizani.net
FK Radnik Bijeljina

Fudbalski klub Radnik Bijeljina (bosn. Фудбалски клуб Радник Бијељина) on jalkapalloseura Bijeljinan kaupungista, Bosnia ja Hertsegovina koillisosassa Serbitasavallan alueella. Kaudella 2018–19 Radnik Bijeljina pelasi Bosnia ja Hertsegovinan Valioliigassa, joka on maan korkein sarjataso. Seura on voittanut Bosnia ja Hertsegovinan Cupin kaudella 2015–16.
Polishögskolan

Uumajan kampus
Polishögskolan (lyh. PHS) on Ruotsin poliisin opetusyksikkö, joka vastaa poliisien koulutuksesta. Opetusta järjestetään Uumajan yliopistossa, Södertörnin korkeakoulussa, Boråsin korkeakoulussa, Linné-yliopistossa sekä Malmön yliopistossa. Poliisin perustutkinto koostuu neljästä lukuvuodesta sekä kuuden kuukauden harjoittelujaksosta.
Dundee FC

Dundee Football Club on vuonna 1893 perustettu dundeelainen jalkapalloseura. Seuran lempinimet ovat The Dee ja The Dark Blues. Dundee pelaa kotiottelunsa Dens Parkilla. Joukkue pelaa kaudella 2018–2019 Skotlannin korkeimmalla sarjatasolla Skotlannin Valioliigassa. Kaupungin toinen ammattilaisjalkapalloseura on Dundee United FC.
Valmentajat

Jimmy Bisset (1928–1933)
Billy McCandless (1933–1937)
Andy Cunningham (1937–1940)
George Anderson (1944–1954)
Willie Thornton (1954–1959)
Bob Shankly (1959–1965)
Sammy Kean (väliaikainen) (1965–1965)
Bobby Ancell (1965–1968)
John Prentice (1968–1972)
David White (1972–1977)
Tommy Gemmell (1977–1980)
Don Mackay (1980–1984)
Archie Knox (1984–1986)
Jocky Scott (1986–1988)
Dave Smith (1988–1989)
Gordon Wallace (1989–1991)
John Blackley (väliaikainen) (1991)
Iain Munro (1991–1992)
Simon Stainrod (1992–1993)
Jim Duffy (1993–1996)
John McCormack (1997–1998)
Jocky Scott (1998–2000)
Ivano Bonetti (2000–2002)
Jim Duffy (2002–2005)
Alan Kernaghan (2005–2006)
Alex Rae (2006–2008)
Jocky Scott (2008–2010)
Gordon Chisholm (2010)
Barry Smith (2010–2013)
John Brown (2013–2014)
Paul Hartley (2014–2017)
Neil Mccann (2017–)
Saavutuksia > Skotlannin sarjat

Skotlannin valioliiga:
Voitot (1): 1961–62
Hopeat (4): 1902–03, 1906–07, 1908–09, 1948–49
Skotlannin 1. divisioona:
Voitot (4): 1946–47, 1978–79, 1991–92, 1997–98
Hopeat (2): 1980–81, 2007–08
Saavutuksia > Kotimaiset cupit

Skotlannin Cup:
Voitot (1): 1909–10
Hopeat (4): 1924–25, 1951–52, 1963–64, 2002–03
Skotlannin liigacup:
Voitot (3): 1951–52, 1952–53, 1973–74
Hopeat (3): 1967–68, 1980–81, 1995–96
Skotlannin Challenge Cup:
Voitot (1): 1990–91
Hopeat (1): 1994–95
Saavutuksia > Euroopan cupit

Mestarien liiga:
Välierät (1): 1962–63
Messukaupunkien cup:
Välierät (1): 1967–68
Saavutuksia > Muut

Forfarshire Cup:
Voitot (27): 27 times
Skotlannin nuorten Cup
Hopeat (3):  1987–88, 1995–96, 1998–99
Evening Telegraph Challenge Cup:
Voitot (1): 2006
Tennents' Sixes:
Voitot (1): 1988
Hopeaa (1): 1984
Ennätyksiä

Yleisömäärä: 1952 136 495 jalkapallon kannattajaa seurasi Skotlannin Cupin finaalia Motherwellin ja Dundeen välillä. Suurin yleisömäärä Dundeen kotiottelussa on ottelussa Randersia vastaan Skotlannin cupin toisella kierroksella 1953, jolloin stadionille oli saapunut 43,024 ihmistä.
Suurin voitto: kolmesti Dundee on voittanut 10–2 (Queen of the South, 1962; Alloa Athletic, 1947; Dunfermiline Athletic, 1947)
Suurin tappio: 1895 Dundee kärsi 11–0 tappion Celticille.
Eniten otteluita: Barry Smith (1995–2006) pelasi 400 ottelua Dundeen riveissä. Smith teki noissa otteluissaan 3 maalia.
Eniten maaleja: Alan Gilzean (1957–1964) teki Dundeelle 134 ottelussaan 113 maalia. Hänellä on myös yhden kauden maaliennätys: 1963-64 huimat 52 maalia.
KS Dinamo Tirana

KS Dinamo Tirana on albanialainen jalkapalloseura, jonka kotikaupunki on maan pääkaupunki Tirana. Vuonna 1950 perustettu seura on yksi Albanian menestyneimmistä, joskaan se ei enää viime vuosina ole menestynyt aivan yhtä hyvin kuin 1950- ja 1960-luvuilla.
Historia

1950: Seura nimeltä KS Dinamo Tirana perustetaan. Samana vuonna seura voittaa ensimmäisen kerran Albanian mestaruuden.
1969: Seura osallistuu ensimmäistä kertaa Euroopan cupiin.
1995: Seura vaihtaa nimensä muotoon KS Olimpik Tirana.
1997: Seura palauttaa nimensä muotoon KS Dinamo Tirana.
Saavutukset

Albanian-mestaruudet: 16 (1950, 1951, 1952, 1953, 1955, 1956, 1960, 1967, 1973, 1975, 1976, 1977, 1980, 1986, 1990, 2002)
Albanian cup-mestaruudet: 13 (1950, 1951, 1952, 1953, 1954, 1960, 1971, 1974, 1978, 1982, 1989, 1990, 2003)
Albanian supercup-mestaruudet: 1 (1989)
KS Teuta Durrës

KS Teuta Durrës on albanialainen jalkapalloseura, joka pelaa kotiottelunsa Niko Dovana -stadionilla Durrësin kaupungissa. Vuonna 1920 perustettu seura on voittanut Albanian mestaruuden kerran, kaudella 1993-94.
Historia

1920: Seura nimeltä KS Urani perustetaan.
1922: Seura vaihtaa nimensä muotoon SK Durrës.
1930: Seura vaihtaa nimensä muotoon KS Teuta Durrës.
1946: Seura vaihtaa nimensä muotoon KS Ylli i Kuq Durrës.
1949: Seura vaihtaa nimensä jälleen muotoon SK Durrës.
1951: Seura vaihtaa nimensä muotoon Puna Durrës.
1958: Seura vaihtaa nimensä muotoon KS Lokomotiva Durrës.
1991: Seura palauttaa nimensä muotoon KS Teuta Durrës.
1994: Seura voittaa ensimmäistä kertaa Albanian mestaruussarjan, ja pääsee näin osallistumaan ensimmäistä kertaa eurocupeihin.
Saavutukset

Albanian mestaruudet: 2 (1993-94, 2020/21)
Albanian cup-mestaruudet: 3 (1994-95, 1999-00, 2004-05)
Shirak FC

Shirak Football Club on jalkapalloseura Gjumrin kaupungista. Seura on perustettu 1958. Shirak FC pelaa Armenian jalkapalloliigassa, joka on Armenian korkein sarjataso. Shirak FC on voittanut Armenian mestaruuden neljästi (1992, 1994. 1999 ja 2013) sekä Armenian cupin kerran vuonna 2012.
Joukkue

Tilanne 18. heinäkuuta 2013
Lewis Cass

Presidentti Buchananin hallitus, Cass toinen vasemmalta.
Lewis Cass (9. lokakuuta 1782 Exeter, New Hampshire – 17. kesäkuuta 1866 Detroit, Michigan) oli yhdysvaltalainen poliitikko, sotilas ja lakimies.
Cass osallistui vuoden 1812 sotaan, jonka aikana hän yleni prikaatikenraaliksi. Sodan jälkeen hän toimi 1813–1831 Michiganin territorion sotilas- ja siviilikuvernöörinä. Cass erosi kuvernöörin tehtävistään vuonna 1831 ottaakseen vastaan nimityksen sotaministeriksi Andrew Jacksonin kabinettiin, jossa hän toimi vuoteen 1836. Cassilla oli keskeinen rooli intiaanien pakkomuuttopolitiikan toteuttamisessalähde?. Sotaministerin paikalta erottueen hän toimi Yhdysvaltain suurlähettiläänä Ranskaan vuosina 1836–1842.
Cass edusti Michigania Yhdysvaltain senaatissa vuosina 1845–1848 ja 1849–185. Senaatissa hän toimi senaatin puheenjohtaja pro tempore yhden päivän 4. joulukuutalähde? 1854. Vuonna 1848 hän oli demokraattipuolueen presidenttiehdokas, mutta hävisi Zachary Taylorille. Vuosina 1857–1860 hän toimi presidentti James Buchananin ulkoministerinä.
Ulkoministerikauden jälkeen Cass muutti Detroitiin, jossa hän myös kuoli vuonna 1866. Cass on haudattu Elmwoodin hautausmaalle.
Matolampi (Viitasaari, Kakola)

| Matolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°58′00″N, 26°17′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kerkonjoen valuma−alue (14.76)
Tulo-oja:  oja Kaijanjärvestä
Laskujoki:  Matojoki Ristijärveen 
Järvinumero:  14.765.1.005
Mittaustietoja
Pinnankorkeus:  122,2 m  
Pituus:  560 m  
Leveys:  370 m  
Rantaviiva:  1,497 km  
Pinta-ala:  9,651 ha  
Tilavuus:  0.000036 km³ 
Keskisyvyys:  0,37 m  
Suurin syvyys:  1,1 m  
Saaria:  ei saaria 
 fiMatolampi 
Matolampi on Keski-Suomessa Viitasaarella Kakolan lähellä sijaitseva lampi.
Maantietoa

Lampi on 560 metriä pitkä, 370 metriä leveä, ja sen pinta-ala on 9,7 hehtaaria. Lammella ei ole kartan mukaan saaria. Lammen tilavuudeksi on saatu 35 600 kuutiometriä. Sen keskisyvyys on 0,4 metriä ja suurin syvyys on 1,1 metriä. Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Kerkonjoen valuma-alueella (14.76), jonka Asinjoen valuma-alueeseen (14.765) se kuuluu. Lammen vedenpinnan korkeus on 122,2 metriä mpy.
AC Sparta Praha

AC Sparta Praha on tšekkiläinen jalkapalloseura. Sparta Prahalla on myös jääkiekko-osasto HC Sparta Praha. Seura on perustettu vuonna 1893 ja on yksi maansa menestyksekkäimmistä. Se on voittanut Tšekkoslovakian mestaruuden 24 kertaa ja Tšekin mestaruuden 11 kertaa. Lisäksi seura on voittanut edesmenneen Mitropa Cupin kolme kertaa ja ollut säännöllinen edustaja Euroopan kentillä pelaten muun muassa Mestarien liigassa. Sparta Prahan paikallisvastustaja ja pahin kilpailija on SK Slavia Praha.
Saavutukset

Lähde:
Saavutukset > Kansalliset

Tšekkoslovakian mestaruus (24): 1912, 1919, 1922, 1926, 1927, 1932, 1936, 1938, 1939, 1944, 1946, 1948, 1952, 1954, 1965, 1967, 1984, 1985, 1987, 1988, 1989, 1990, 1991, 1993
Tšekkoslovakian hopeaa (18 kertaa): 1992, 1986, 1966, 1958, 1953, 1951, 1950, 1949, 1947, 1943, 1940, 1937, 1935, 1934, 1933, 1931, 1930, 1925
Tšekkoslovakian pronssia (8 kertaa): 1983, 1970, 1969, 1956, 1955, 1948, 1929, 1928
Tšekkoslovakian Cup (12): 1909, 1943, 1944, 1946, 1964, 1972, 1976, 1980, 1984, 1988, 1989, 1992
Tšekin mestaruus (13): 1994, 1995, 1997, 1998, 1999, 2000, 2001, 2003, 2005, 2007, 2010, 2014, 2023
Tšekin hopeaa (2 kertaa): 2002, 2004
Tšekin Cup (5): 1996, 2004, 2006, 2007, 2008
Tšekin Supercup (1): 2010
Saavutukset > Kansainväliset

Mitropa Cup mestaruus (3): 1927, 1935, 1964
Mitropa Cupin hopeaa (2 kertaa): 1930, 1936
Pequeña Copa del Mundo de Clubes (1): 1969
Entisiä pelaajia

Petr Čech
Jan Koller
Pavel Nedvěd
Karel Poborský
Tomáš Rosický
Tomáš Hübschman
Arthur Kaliyev

| Arthur Kaliyev |
| --- | --- |

Henkilötiedot
Syntynyt: 26. kesäkuuta 2001 (ikä 23) Taškent, Uzbekistan
Kansalaisuus:   Yhdysvallat
Jääkiekkoilija
Lempinimi:  Artie
Pelipaikka:  vasen laitahyökkääjä
Maila:  vasen
Pituus:  188 cm
Paino:  86 kg
Seura
Seura:  New York Rangers
Sarja:  NHL
Pelinumero:  34
Pelaajaura
Pääsarjaura:  2021–
Aik. seurat:  Hamilton Bulldogs (OHL) Los Angeles Kings (NHL) Ontario Reign (AHL)
NHL-varaus:  33. varaus, 2019 Los Angeles Kings
Arthur Kaliyev (s. 26. kesäkuuta 2001 Taškent, Uzbekistan) on uzbekistanilaissyntyinen uzbekistanilais-yhdysvaltalainen jääkiekkoilija, joka pelaa NHL-seura New York Rangersissä. Kaliyev on pelipaikaltaan vasen laitahyökkääjä, mutta hän osaa pelata myös oikeassa laidassa.
Ura > Maajoukkueura

| Mitalit> Maa:  Yhdysvallat.Miesten jääkiekko.Alle 20-v. MM-kilpailut  | Mitalit> Maa:  Yhdysvallat.Miesten jääkiekko.Alle 20-v. MM-kilpailut  | Mitalit> Maa:  Yhdysvallat.Miesten jääkiekko.Alle 20-v. MM-kilpailut  | Maa:  Yhdysvallat> Miesten jääkiekko. |
| --- | --- | --- | --- |
|  Kultaa | Kanada 2021 | jääkiekko |  |
Kaliyev pelasi alle 20-vuotiaiden MM-kilpailuissa vuosina 2020 ja 2021, joista jälkimmäinen turnaus päättyi maailmanmestaruuteen. Vuoden 2020 turnauksessa hän oli neljällä osumallaan Yhdysvaltain paras maalintekijä Shane Pinton kanssa. Vuoden 2021 turnauksessa Kaliyev jakoi joukkueensa sisäisen tehotilaston voiton Trevor Zegrasin ja Drew Hellesonin kanssa lukemalla +9. Välieräottelussa Suomea vastaan hän teki Yhdysvaltain 4–3-voittomaalin vain 1.16 minuuttia ennen varsinaisen peliajan päättymistä. Kaliyev sai ottelussa myös syöttöpisteen Alex Turcotten tekemään avausmaaliin. Hänet valittiin joukkueensa ottelun parhaaksi pelaajaksi.
Kaliyev pelasi myös alle 18-vuotiaiden Hlinka Gretzky Cupissa vuonna 2018.
Pelityyli

The Sports Forecaster -sivusto luonnehtii Kaliyevia supertaitavaksi ja terävällä laukauksella varustetuksi laitahyökkääjäksi, joka on suuri uhka maalintekijänä vastustajalle. Sivuston mukaan hänen kätensä ovat "pehmeät kuin voi", mutta laukaus "kova kuin kookospähkinä". Kaliyev käyttää nopeaa laukaustaan ja maalintekovaistojaan ja tekee varsin säännöllisin väliajoin maaleja. Sivuston mukaan Kaliyev kykenee myös vauhdikkuudellaan ja kiekollisilla taidoillaan raivata ohittaa puolustajia hyvin. Hänellä on myös hyvä koko ja Kaliyev on kehittänyt voimaominaisuuksiaan, joten hän on myös hyvä suojaamaan kiekkoa ahtaissa tiloissa. Kaliyevin puutteet ovat kuitenkin luistelussa ja hänellä on kehitettävää myös puolustuspelaamisessa.
Jatkoaika.com -verkkolehden toimittaja Lassi Alasen mukaan Kaliyevilla on selkeät vahvuudet erityisesti hänen laukauksessaan. Alasen mukaan Kaliyevin rannelaukaus on napakka ja tarkka, ja ylivoimalla hän on uhka erityisesti painavan lyöntilaukauksen ansiosta. Alasen mukaan Kaliyev on myös kohtuullisen hyvä pelintekijä ja kiekonkäsittelijä. Hän on kuitenkin yleisesti saanut kritiikkiä ajoittain flegmaattisesta pelityylistään. Alasen mukaan Kaliyev on luisteluominaisuuksiltaan korkeintaan keskinkertainen ja suhteellisen isosta koostaan huolimatta hän ei juurikaan jakele taklauksia tai käytä kokoaan muuten hyväksi. Alasen mukaan Kaliyev suoristi selkänsä usein tilanteissa, jolloin hänen tulisi takakarvata.
Alasen mukaan Kaliyev oli kaudella 2018–2019 pitkiä pätkiä täysin näkymätön, mutta iski tästä huolimatta kaksi maalia. Alasen mukaan Kaliyevin otteet ailahtelevat otteluiden sisällä, sillä hänen hyviä suorituksia seuraa usein joukko heikompia vaihtoja. Alasen mukaan useat asiantuntijat ovat skeptisiä siitä, kuinka hyvin Kaliyev pystyy hyödyntämään laukaustaan ja syöttötaitoaan NHL-tasolla, mikäli hän ei kehity selvästi muilla osa-alueilla.
Kaliyevin ketjukaverina Hamilton Bulldogsissa pelannut Matthew Strome on luonnehtinut häntä OHL:n Aleksandr Ovetškiniksi tai Patrik Laineeksi.
Metsuri

Tanskalainen metsuri katkomassa kuitupuuta moottorisahalla.
Metsuri vääntämässä kangella konkeloon kaatunutta puuta 1970-luvun lopulla.
Metsuri kaataa ikimäntyä moottorisahalla Sallassa 1969.
Metsuri eli metsätyöntekijä on metsäalan suorittava ammatti. Sana metsuri syntyi jo 1950-luvulla, mutta yleiseen käyttöön se tuli vasta 1970-luvulla. Tätä ennen puhuttiin metsätyömiehistä ja jätkistä. Hakkuukonetta kuljettavaa työntekijää kutsutaan joskus konemetsuriksi, mutta yleensä puhutaan metsäkoneenkuljettajasta.
Toimenkuva

Metsurin toimenkuvaan kuuluu yleensä
puiden kaato moottorisahalla ja niiden pinoaminen ajouran varteen
vesakon raivaus ja taimikon hoito raivaussahalla
puiden istutus hakkuualoille ja metsitettäville pelloille
muut metsätyöt kuten
metsätraktorin ajo ja muiden apukoneiden käyttö
puupinojen mittaus
kaadettavien puiden leimaus,
ajourien ja varastopaikkojen suunnittelu
Metsuri joutuu lisäksi yleensä huoltamaan ja korjaamaan käyttämänsä työkalut metsässä. Työ on yleensä yksinäistä ja fyysisesti sekä henkisesti rasittavaa.
Metsurit voivat työskennellä joko toisen palveluksessa tai yrittäjinä. Yrittäjämetsurin on oman ammattitaitonsa lisäksi ymmärrettävä liiketaloudellisia ja kirjanpitoon liittyviä asioita. Metsurien ammattiliitto on Puu- ja erityisalojen liitto.